Nordjyllands Politi var i går i aktion med deres ATK-fotovogn i en 80 km/t-zone nord for Jerup ved Frederikshavn. På Twitter oplyser Nordjyllands Politi, at der i alt blev målt 26 bilister med for høj hastighed. Og især en bilist skilte sig negativt ud, da vedkommende blev blitzet med 175 km/t, hvor den tilladte hastighed er 80 km/t. Seks af de 26 bilister, der blev målt med for høj hastighed, kørte mellem 109-121 km/t.
Ved en fartkontrol i går nord for Jerup blev der kørt alt for hurtigt.